ΠΕΡΙΕΧΟΜΕΝΑ
ΑΠΟΦΑΣΕΙΣ
Διαπίστωση ανάγκης και καθιέρωση υπερωριακής εργασίας με αμοιβή δεκατεσσάρων (14)
υπαλλήλων της Διεύθυνσης Υδροοικονομίας και
Εποπτείας Ο.Ε.Β. της Π.Ε. Λάρισας για το Α’ εξάμηνο έτους 2024.
Καθορισμός γνωστικού αντικειμένου, μέλους
Ε.ΔΙ.Π. του Τμήματος Φιλοσοφικών και Κοινωνικών Σπουδών της Φιλοσοφικής Σχολής του Πανε-
πιστημίου Κρήτης.
Αύξηση ωραρίου εργασίας προσωπικού ΙΔΟΧ μερικής απασχόλησης του Δήμου Καλυμνίων.
ΑΠΟΦΑΣΕΙΣ
Αριθμ. 20394
(1)
Διαπίστωση ανάγκης και καθιέρωση υπερωριακής εργασίας με αμοιβή δεκατεσσάρων (14)
υπαλλήλων της Διεύθυνσης Υδροοικονομίας και
Εποπτείας Ο.Ε.Β. της Π.Ε. Λάρισας για το Α’ εξάμηνο έτους 2024.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
2. Τον ν. 4555/2018 «Μεταρρύθμιση του θεσμικού
πλαισίου της Τοπικής Αυτοδιοίκησης - Εμβάθυνση της
Δημοκρατίας-Ενίσχυση της Συμμετοχής - Βελτίωση της
οικονομικής και αναπτυξιακής λειτουργίας των Ο.Τ.Α
(Πρόγραμμα «ΚΛΕΙΣΘΕΝΗΣ Ι») - Ρυθμίσεις για τον εκσυγχρονισμό του πλαισίου οργάνωσης και λειτουργίας
των ΦΟΣΔΑ- Ρυθμίσεις για την αποτελεσματικότερη,
ταχύτερη και ενιαία άσκηση των αρμοδιοτήτων σχετικά
με την απονομή ιθαγένειας και την πολιτογράφηση-Λοιπές διατάξεις αρμοδιότητας Υπουργείου Εσωτερικών και
άλλες διατάξεις» (Α’ 133).
3. Την υπ’ αρ. 15840/156612/2018 απόφαση Συντονιστή Αποκεντρωμένης Διοίκησης Θεσσαλίας-Στερεάς
Ελλάδας «Έγκριση της 146/2018 (ορθή επανάληψη) περί
ολικής τροποποίησης-επικαιροποίησης του π.δ. 129/
2010 (Α’ 222) “Οργανισμός της Περιφέρειας Θεσσαλίας”»
(Β’ 4788), όπως τροποποιήθηκε με την υπ’ αρ. 170949/
23-8-2021 (ΑΔΑ: 678ΣΟΡ10-ΞΤ5) (Β’ 4163).
4. Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ)-δημόσιο λογιστικό και άλλες διατάξεις» (Α’ 143).
5. Το άρθρο 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α’176).
6. Την υπό στοιχεία 2/31029/ΔΕΠ/6-5-2016 εγκύκλιο
του Γ.Λ.Κ «Παροχή οδηγιών για την εφαρμογή των διατάξεων του Κεφαλαίου Β’ του ν. 4354/2015 (Α’ 176)»
(ΑΔΑ: ΩΛ9ΣΗ-0ΝΜ).
7. Την παρ. 1 του άρθρου 11 του ν. 4337/2015 (Α’ 129),
που ορίζει ότι «Για τα Ν.Π.Δ.Δ. που ανήκουν στο Μητρώο
Φορέων Γενικής Κυβέρνησης, εξακολουθούν να ισχύουν
οι διατάξεις του ν.δ. 496/1974 (Α’ 204), πλην της παρ. 3
του άρθρου 1, των παρ. 1 και 2 του άρθρου 2, των παρ. 2
και 3 του άρθρου 3, των παρ. 1 και 2 του άρθρου 4, της
παρ. 1 του άρθρου 9, των παρ. 1, 3 και 6 του άρθρου 12,
της παρ. 6α του άρθρου 13 και του άρθρου 14».
8. Tο π.δ. 80/2016 «Ανάληψη υποχρεώσεων από τους
διατάκτες» (Α’ 145) (εγκ. 2/100018/0026 Γ.Λ.Κ. ΑΔΑ:
ΨΒΞΒΗ-ΔΤΗ).
9. Την παρ. 2 του άρθρου 14 «Ρύθμιση οικονομικών
θεμάτων ΟΤΑ» του ν. 4625/2019 (Α’ 139).
10. Την υπό στοιχεία 2/1015/ΔΕΠ/05-01-2016 εγκύκλιο του Γ.Λ.Κ. «Παροχή οδηγιών για την εφαρμογή των
διατάξεων του Κεφαλαίου Β’ του ν. 4354/2015 (Α’ 176)»,
σελ. 17, άρθρο 20 “Αποζημίωση για εργασία καθ’ υπέρβαση του υποχρεωτικού ωραρίου", με ΑΔΑ: ΨΑΕΗΦΗ- ΠΟ7.
11. Την υπ’ αρ. 2/1757/0026/10-1-2017 απόφαση του
Αναπληρωτή Υπουργού Οικονομικών «Καθορισμός δικαιολογητικών για την καταβολή αποζημίωσης για υπε-
ρωριακή, νυχτερινή, Κυριακών και εξαιρέσιμων ημερών
εργασία» (Β’ 17).
12. Τις αυξημένες υπηρεσιακές ανάγκες που παρουσιάζονται κατά τη διάρκεια του έτους 2024 για την αντι-
μετώπιση των οποίων η Διεύθυνση Υδροοικονομίας και
Εποπτείας Ο.Ε.Β. απασχολεί δεκατέσσερις (14) υπαλλήΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
18 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 346
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 346/18.01.2024
λους, πέραν του κανονικού ωραρίου εργασίας του κατά
τις απογευματινές ώρες των εργάσιμων ημερών.
13. Το ότι οι ανωτέρω εργασίες δεν μπορούν να γίνουν
εντός του ωραρίου εργασίας των υπαλλήλων.
14. Την υπ’ αρ. 476360/29-11-2023 εισήγηση - τεκμηριωμένο πρωτογενές αίτημα υπερωριακής εργασίας
Α’ εξαμήνου 2024.
15. Την υπ’ αρ. 1112/02-01-2024 βεβαίωση της Διεύθυνσης Οικονομικού Π.Ε. Λάρισας σχετικά με την ύπαρξη
εγγεγραμμένων πιστώσεων στον προϋπολογισμό έτους
2024 για υπερωριακή απογευματινή εργασία για το για το
Α’ εξάμηνο έτους 2024 στον (ΚΑΕ 0511), αποφασίζουμε:
Α. Διαπιστώνουμε την ανάγκη για υπερωριακή απασχόληση δεκατεσσάρων (14) υπαλλήλων της Διεύθυνσης
Υδροοικονομίας και Εποπτείας Ο.Ε.Β. Π.Ε. Λάρισας για το
Α’ εξάμηνο έτους 2024 για την κάλυψη των αυξημένων
υπηρεσιακών αναγκών, όπως αναφέρονται παρακάτω:
- Τον διοικητικό έλεγχο, τον έλεγχο τήρησης των κανονιστικών αποφάσεων, τη διενέργεια επιτόπιου ελέγχου,
όπου κριθεί απαραίτητο, καθώς και τη διαπίστωση παράβασης μετά από καταγγελία.
- Την εισήγηση σχετικά με τη χορήγηση ή μη της άδειας
προς τη Διεύθυνση Υδάτων της Α.Δ.Θ. και Σ.Ε. διαβιβάζοντας παράλληλα και τους σχετικούς φακέλους.
- Τη χορήγηση βεβαίωσης για διατήρηση αγροτικού
τιμολογίου στη ΔΕΗ μέχρι την έκδοση άδειας χρήσης
ύδατος σύμφωνα με την υπ’ αρ. 140424/2017 (Β’ 814)
κοινή υπουργική απόφαση.
- Την μέριμνα για την ορθή, εύρυθμη και βιώσιμη λειτουργία των Οργανισμών Εγγείων Βελτιώσεων (Ο.Ε.B.),
σύμφωνα με το ν.δ. 3881/1958 (Α’ 181) και τις κανονιστικές πράξεις που έχουν εκδοθεί κατ’ εξουσιοδότηση
αυτού.
- Σύσταση, συγχώνευση και κατάργηση των Τοπικών
Οργανισμών Εγγείων Βελτιώσεων (Τ.Ο.Ε.Β.).
- Την εποπτεία, ήτοι ο διοικητικός, τεχνικός και διαχειριστικός - οικονομικός έλεγχος των αντικειμένων των Το-
πικών Οργανισμών Εγγείων Βελτιώσεων ΤΟΕΒ και ΓΟΕΒ
σύμφωνα με τον ν. 4456/2017 (Α’ 24) και την υπ’ αρ. 3252/
99092/2017 (Β’ 3452) κοινή υπουργική απόφαση.
-  Την παρακολούθηση των Γενικών συνελεύσεων δέκα
(10) Οργανισμών Π.Ε. Λάρισας καθώς και τη διενέργεια
ετήσιου οικονομικού ελέγχου.
-  Τον έλεγχο για προσλήψεις προσωπικού με σύμβαση
εργασίας ιδιωτικού δικαίου αορίστου ή ορισμένου χρόνου, διαβιβάζοντας το σχετικό αίτημα συνοδευόμενο
με εισηγητική έκθεση στην Α.Δ.Θ. και Σ.Ε. για έκδοση
απόφασης πρόσληψης.
- Διοικητικό έργο και γραμματειακή υποστήριξη των
παραπάνω ελέγχων, προκειμένου να παρέχονται στοιχεία από το αρχείο της Υπηρεσίας, κατά τη διάρκεια δι-
ενέργειας των ελέγχων.
- Ψηφιοποίηση όλων των εγγράφων και αρχειοθέτηση
στο αρχείο της Υπηρεσίας.
- Διεκπεραίωση εγγράφων.
- Χορήγηση φωτοαντίγραφου αίτησης για το πρόγραμμα νιτρορύπανσης.
Β. Καθιερώνουμε υπερωριακή απογευματινή εργασία
με αμοιβή για το Α’ εξάμηνο έτους 2024 κατά τις απογευματινές ώρες των εργάσιμων ημερών και μέχρι χίλιες
εξακόσιες ογδόντα (1680) ώρες συνολικά, ή εκατόν είκοσι (120) ώρες ανά υπάλληλο από τη δημοσίευση της
παρούσας και μέχρι 30-06-2024.
Θα εκδοθεί απόφαση συγκρότησης συνεργείου υπερωριακής απασχόλησης ανάλογα με τις εκάστοτε πα-
ρουσιαζόμενες ανάγκες στην οποία θα αναγράφονται:
Αρ. ΦΕΚ δημοσίευσης της απόφασης καθιέρωσης απασχόλησης, α/α και ΑΔΑ απόφασης ανάληψης, αριθμός
και ονοματεπώνυμο των συμμετεχόντων στο συνεργείο
υπαλλήλων, κατηγορία και Μ.Κ. αυτών, συνολικό χρονικό διάστημα, καθώς και ώρες απασχόλησης για κάθε
υπάλληλο κατά μήνα.
Υπεύθυνος για την διαδικασία έγκρισης υπερωριακής
απασχόλησης και των βεβαιώσεων για την πραγματοποίηση υπερωριακής απασχόλησης των υπαλλήλων ορίζε-
ται ο Προϊστάμενος της Διεύθυνσης Υδροοικονομίας και
Εποπτείας Ο.Ε.Β.
Η δαπάνη θα καλυφθεί από τις πιστώσεις του προϋπολογισμού οικονομικού έτους 2024 του φορέα 073 και
του ΚΑΕ 0511.
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 16 Ιανουαρίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ
Ι
Αριθμ. 622/33
(2)
Καθορισμός γνωστικού αντικειμένου, μέλους
Ε.ΔΙ.Π. του Τμήματος Φιλοσοφικών και Κοινωνικών Σπουδών της Φιλοσοφικής Σχολής του Πα-
νεπιστημίου Κρήτης.
Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Έχοντας υπόψη:
1. Την περ. ιζ της παρ. 1 του άρθρου 15 του ν. 4957/2022
(Α’ 141),
2. την παρ. 7 του άρθρου 27 του ν. 4386/2016 (Α’ 83),
3. την υπό στοιχεία 126603/Ζ2/29.7.2016 (ΑΔΑ:
Ω73Λ4653ΠΣ-Ψ6Θ) εγκύκλιο Υπουργείου Παιδείας,
Έρευνας και Θρησκευμάτων,
4. την υπό στοιχεία 108169/Ζ1/21.8.2020 - (Υ.Ο.Δ.Δ. 677),
διαπιστωτική πράξη του Υπουργού Παιδείας και Θρησκευμάτων, με την οποία διαπιστώνεται ο διορισμός του
Καθηγητή Πρώτης Βαθμίδας του Τμήματος Ιατρικής, της
Σχολής Επιστημών Υγείας του Πανεπιστημίου Κρήτης,
Γεωργίου Κοντάκη του Μιχαήλ, ως Πρύτανη του Πανεπιστημίου Κρήτης,
5. την υπ’ αρ. 8439/28.7.2020 (ΑΔΑ: ΨΩ11469Β7Γ- ΙΜ6)
διαπιστωτική πράξη ένταξης του Στυλιανού Γκαδρή σε
θέση Εργαστηριακού Διδακτικού Προσωπικού (Ε.ΔΙ.Π.)
του Τμήματος Φιλοσοφικών και Κοινωνικών Σπουδών
της Φιλοσοφικής Σχολής,
6. την υπ’ αρ. 30074/703/11.12.2023 αίτηση του ανωτέρω μέλους Ε.ΔΙ.Π. για τον καθορισμό του γνωστικού
του αντικειμένου,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 346/18.01.2024
7. το απόσπασμα πρακτικών της υπ’ αρ. 281/13.12.2023
Συνέλευσης του Τμήματος Φιλοσοφικών και Κοινωνικών
Σπουδών της Φιλοσοφικής Σχολής κατά την οποία εγκρίθηκε το σχετικό αίτημα,
8. το γεγονός ότι από τη δημοσίευση της παρούσας
δεν προκαλείται δαπάνη σε βάρος του κρατικού προϋπολογισμού, διαπιστώνει:
Ότι το γνωστικό αντικείμενο του Στυλιανού Γκαδρή,
του Βασιλείου, μέλους του Εργαστηριακού Διδακτικού
Προσωπικού (Ε.ΔΙ.Π.), κατηγορίας Π.Ε. Α’ Βαθμίδας του
Τμήματος Φιλοσοφικών και Κοινωνικών Σπουδών της
Φιλοσοφικής Σχολής του Πανεπιστημίου Κρήτης, καθορίζεται ως εξής: «Ιστορία της Νεότερης Φιλοσοφίας».
Η απόφαση αυτή να δημοσιευθεί στην Εφημερίδα της
Κυβερνήσεως.
Ρέθυμνο, 12 Ιανουαρίου 2024
Ο Πρύτανης
ΓΕΩΡΓΙΟΣ ΚΟΝΤΑΚΗΣ
Ι
(3)
Αύξηση ωραρίου εργασίας προσωπικού ΙΔΟΧ μερικής απασχόλησης του Δήμου Καλυμνίων.
Με την υπ’ αρ. 107/11.12.2023 απόφαση του Δημοτικού Συμβουλίου Δήμου Καλυμνίων, που εκδόθηκε σύμφωνα με τις διατάξεις της παρ. 1 του άρθρου 8 του ν. 4368/2016, όπως αυτό αντικαταστάθηκε από τις διατάξεις
του άρθρου 87 του ν. 4483/2017, κατόπιν των υπ’ αρ. 19289/1.11.2023 και 19290/1.11.2023 αιτήσεων της Έλληνα
Αφράτης (Αφροδίτης) και της Τυρίκου Ειρήνης αντίστοιχα, του υπ’ αρ. 56982/30.07.2021 εγγράφου του Υπουργείου
Εσωτερικών, αυξάνεται το ωράριο εργασίας των κάτωθι απασχολούμενων με σχέση εργασίας Ιδιωτικού Δικαίου
Ορισμένου Χρόνου ως εξής:
ΕΠΩΝΥΜΟ
ΟΝΟΜΑ
ΠΑΤΡΩΝΥΜΟ
ΕΙΔΙΚΟΤΗΤΑ
ΜΕΡΙΚΗ
ΑΠΑΣΧΟΛΗΣΗ
(ανά ημέρα)
ΜΕΤΑΤΡΟΠΗ
(ανά ημέρα)
Έλληνα
Αφράτη
Δημήτριος
ΥΕ Καθαριστριών
Σχολικών μονάδων
4 ώρες
Πλήρες Ωράριο
(8 ώρες)
Τυρίκου
Ειρήνη
Ιωάννης
ΥΕ Καθαριστριών
Σχολικών μονάδων
5 ώρες
Πλήρες Ωράριο
(8 ώρες)
(Αρ. βεβ. της Διεύθυνσης Οικονομικών Υπηρεσιών του Δήμου Καλυμνίων: 19489/06.11.2023).
Ο Πρόεδρος
ΔΗΜΗΤΡΙΟΣ ΜΑΡΑΓΚΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 346/18.01.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200346.pdf | Tokens: 12835]